હકીકતમાં આ નંબર ગેસ સિલિન્ડરની એક્સપાઈરી ડેટ દર્શાવે છે અને આ એક્સપાઈરી ડેટ પુરી થઈ ગયા પછી સિલિન્ડરનો ઉપયોગ કરવો સુરક્ષિત નથી. આ કોડ નંબરની શરૂઆતમાં A, B, C, D જેવા અક્ષરો લખેલ હોય છે જેનો મતલબ એ છે કે ગેસ કંપની દરેક અક્ષરને 3 મહિનામાં વહેંચે છે. A નો મતલબ જાન્યુઆરી થી માર્ચ, B નો મતલબ એપ્રિલ થી જૂન સુધી. એવી જ રીતે C નો મતલબ જુલાઈથી લઈને સપ્ટેમ્બર સુધી અને D નો મતલબ ઓક્ટોબર થી ડિસેમ્બર સુધી. આ સાથે આમાં વર્ષ પણ દર્શાવવામાં આવે છે, ઉદાહરણ તરીકે A-18 નો મતલબ એવો થાય છે કે ગેસ સિલિન્ડરની એક્સપાઈરી ડેટ જાન્યુઆરી-2018 થી લઈને માર્ચ-2018 સુધી છે. ત્યારબાદ સિલિન્ડરનો ઉપયોગ કરવો એ જોખમકારક છે અને આ જોખમમાં સામેલ છે લીકેજ થી લઈને સિલિન્ડર ફાટવા સુધીની દુર્ઘટના. તેથી હવે તમે જ્યારે પણ નવો ગેસ સિલિન્ડર લેવા જાવ ત્યારે આ નંબર જરૂરથી ચેક કરી લેજો.